NGC 1132

NGC 1132 je eliptická galaxia v súhvezdí Eridanus, ktorú objavil anglický astronóm John Herschel 23. novembra 1827. Jej zdanlivá hviezdna veľkosť je 12,3.

Nachádza sa na severnom okraji súhvezdia Eridanus, takmer na hranici s Veľrybou. Je pozoruhodné, že na rozdiel od iných eliptických galaxií je osamotená, teda nie je členom nijakej kopy galaxií. Jedna teória hovorí, že NGC 1132 vznikla splynutím viacerých galaxií tvoriacich pôvodne malú skupinku. Jej vzdialenosť od Zeme je vyše 300 miliónov svetelných rokov. Jej svetlo, ktoré vidíme dnes, v skutočnosti opustilo galaxiu ešte skôr, ako sa na Zemi objavili prvé dinosaury.


 Zdroj 

 Pozri aj 
 Zoznam NGC objektov

Kategória:Súhvezdie Eridanus
1132
Kategória:Eliptické galaxie
Kategória:Astronomické objekty objavené v roku 1827